CELEX: 62018TN0720
Language: hr
Date: 2018-12-10 00:00:00
Title: Predmet T-720/18: Tužba podnesena 10. prosinca 2018. – AMVAC Netherlands protiv EASH-a

18.2.2019   
            
            
               HR
            
            
               Službeni list Europske unije
            
            
               C 65/40
            
         
      Tužba podnesena 10. prosinca 2018. – AMVAC Netherlands protiv EASH-a
      (Predmet T-720/18)
      (2019/C 65/52)
      Jezik postupka: engleski
      
         Stranke
      
      
         Tužitelj: AMVAC Netherlands BV (Amsterdam, Nizozemska) (zastupnici: C. Mereu, M. Grunchard i S. Englebert, odvjetnici)
      
         Tuženik: Europska agencija za sigurnost hrane (EASH)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku EASH-a od 1. listopada 2018., koja je tužitelju dostavljena 2. listopada 2018., o ocjeni zahtjeva za povjerljivost podnesenih u vezi sa zahtjevom za obnovu postupka odobravanja za Ethoprophos kao aktivnu tvar;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na prekoračenju ovlasti
                  
                              —
                           
                           
                              Tužitelj tvrdi da dokumente koji se objavljuju slijedom pobijane odluke treba objaviti samo u pročišćenom obliku, jer je tuženik poduzeo radnju (prijedlog klasifikacije tvari) koja je izričito izvan njegovih ovlasti.
                           
                        
            
                  2.
               
               
                  Drugi tužbeni razlog, koji se temelji na povredi temeljnih načela prava Unije
                  
                              —
                           
                           
                              Tužitelj tvrdi da pobijana odluka proizlazi iz postupka tijekom kojeg nisu bila poštovana njegova prava obrane.
                           
                        
            
                  3.
               
               
                  Treći tužbeni razlog, koji se temelji na povredi članka 63. Uredbe 1107/2009 (1)
                  
                  
                              —
                           
                           
                              Tužitelj tvrdi da dio dokumenata koji se objavljuju slijedom pobijane odluke sadržava informacije koje proizlaze iz pogrešne i djelomične ocjene te bi njihovo objavljivanje ugrozilo tužiteljeve komercijalne interese.
                           
                        
            
         (1)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL 2009 L 309, strp. 1) (SL, posebno izdanje na hrvatskom jeziku, poglavlje 3., svezak 61., str. 52.)